T.ITI09 - “Tō’u Māmā rū’au”
Mai tō’u na’ina’ira’a
Ua parau noa mai tō’u Māmā rū’au iā’u
E ti’aturi iā’u iho
Noa atu te fifi o te orara’a
E parau noa mai ’oia iā’u
E haere i mua
O te parau pa’ari ia a tō’u Māmā rū’au

I teie mahana,
Ua pa’ari au
I teie mahana,
Ua tāmau noa vau i tāna mau parau
I teie mahana,
E nehenehe au e ti’aturi iā’u iho
E nehenehe au e haere marū noa i mua
Mā te ha’apa’o ’ore i te mau ta’ata tei fa’aapiapi mai iā’u
Mā te ha’apa’o ’ore i te mau ta’ata tei ha’avahavaha mai iā’u

I teie mahana,
Tē ha’amāuruuru nei au i tō’u Māmā rū’au
’Ona tei pāturu noa mai iā’u
’Ona tei fa’aitoito noa mai iā’u

I teie mahana,
E nehenehe au e ti’aturi iā’u iho
Ananahi, 
E ti’aturi au iā’u iho

Nō reira,
E fa’aitoito noa vau
Ia te’ote’o mai tō’u Māmā rū’au

Tē ha’amāuruuru fa’ahou nei au i tō’u Māmā rū’au
Nō tē pārahi-noa-ra’a i pīha’i iho iā’u
Nō te turu-noa-ra’a iā’u
Nō te fa’afa’aitoito-noa-ra’a iā’u
Nō te here-noa-ra’a iā’u

’Aua’e maoti tō’u Māmā rū’au
E nehenehe mau ā vau e ti’aturi iā’u
E ti’aturi i tō’u ananahi
Mai teie nei, e a muri noa atu

Ua here au i tō’u Māmā rū’au here iti ē
O ’oia tō’u Ti’aturira’a mure ’ore

